Donedavni mladi hrvatski nogometni reprezentativac, koji je u karijeri već dosad promijenio sedam klubova, na putu je da popisu doda i novi, zasad nepoznati...

Getty Images/Oliver Hardt Alen Halilović

Naime, Alen Halilović želi napustiti Standard Liege čiji je trenutno član, prenosi belgijski La Libre. Hrvatski nogometaš u siječnju je stigao u Belgiji na posudbu iz Milana, međutim - nije se snašao.

U proteklom razdoblju odigrao je tek 635 minuta i skupio tek pet nastupa u početnoj postavi ovog belgijskog velikana, koji trenutno drži treće mjesto prvenstva, koje je dohvatio i na kraju prošle sezone.

Halilović u dosad 4 utakmice Jupiler lige nije dobio niti minutu iako je nastupio u dvije od tri pripremne utakmice koje je ovaj trofejni klub odigrao u međusezoni.

- Govor trenera Preud'hommea, koji je imao sjajnu karijeru, uvjerio me da moram doći u klub. Kada sam razgovarao s njim, donio sam odluku - tako je prije sedam mjeseci govorio Alen, međutim teško da bi danas ponovio riječi.

Posudba Milana traje do lipnja 2020. godine s opcijom otkupa koja će, kako stvari stoje, teško biti iskorištena.